Bhâsa Sanskerta

Bhâsa Sanskerta (èjhâân ta' baku: Sanskerta, Sangsekerta, Sanskrit, aksara Ḍèwanagari: संस्कृतम्, saṃskṛtam iyâ arèya bhâsa Kona Asia Lao' sè aropaaghi cabhâng Inḍo-Arya ḍâri rompon bhâsa Inḍo-Èropa. Bhâsa rèya akembang è Asia Lao' samarèna moyangnga ngalamè difusi trans-bhudhâjâ è wilajâ bârâ' tasè' Asia Lao' è jhâman Perunggu. Bhâsa Sanskerta iyâ arèya bhâsa soccè ummat Hinḍu, Bhuḍḍhâ bân Jâin. Bhâsa rèya aropaaghi badantara Asia Lao' è jhâman kona bân Partengngaan bân dhâddhi bhâsa aghâma, kabhudhâjâan bân politik sè kasebbar è sajumla wilajâ è Asia Tengghârâ, bân tengnga. Bhâsa rèya bisa aberri' bânnya' pangaro bhâsa è Asia Lao', Tengghârâ, bân Tèmor, hosossâ lèbât kosakata sè è ajhâri.Burrow (1973), hlm. 62–64

Bhâsa Sanskerta teptep amertahannaghi cèrè khassâ Inḍo-Arya Kona. Bentu' arkaèssâ iyâ arèya bhâsa Weda sè etemmo ḍâlem Regweda, kompolan 1.028 himne sè kasoson bi' masyarakat soki Inḍo-Arya sè ngallè ḍâri naghârâ Afghanistan sampè' Pakistan bân Inḍia Ḍâjâ. Bhâsa Weda rèya beralkuturasi kalabân bhâsa kona sè ella bâḍâ è ana' banua Inḍia, nyerrep oca' sè akaè' kalabân nyama na kèbân bân tombuwân; bân tambâânna, rompon bhâsa Dravida kona apangaro fonologi bân sintaksis Sanskerta. "Sanskerta" paḍâ arojhu' ka bhâsa Sanskerta klasik sè tata bhâsa na è bekkuwaghi è Partengngaânna milènium pertama SM sacara sanget lengkap, sè è mowa' ḍâlem kètab Aṣṭādhyāyī ("Bellung Bâb") karjâ na Pāṇini. Pojhângghâ bân dramawan rajâ Kalidasa nolès aghunaaghi bhâsa Sanskerta klasik, bân dhâsar-dhâsar aritmetika klasik pertama kalè na è jellasaghi ḍâlem bhâsa Sanskerta klasik. Ḍuwâ' Wiracarita rajâ Mahabharata bân Ramayana, è soson aghunaaghi gaya bhâsa carèta lèsan sè è ghuna'aghi è Inḍia Ḍâjâ antara taon 400 DM bân 300 SM, bân ra-kèra sèttong jhâman kalabân bhâsa Sanskerta klasik. È abâd salanjhutdhâ bhâsa Sanskerta molay cekka' ka tradisi, ambu è ajhâri sebagai bhâsa embu' bân ahèrra ambu ta' akembang sebagai bhâsa sè terros oḍi' sampè' satèya.

Nyanyèan Regweda sanget paḍâ kalabân puisi arkaès sè ngangghuy bhâsa Iran bân Yunani, Gathas ḍâlem bhâsa Avèsta bân Illiad karjâ Homeros. Karna Regweda aghili ḍâri lèsan ka lèsan kalabân cara rajin ngafal, bân è angghâp sebagai Sebuah teks tongghâl tanpa macem bhârâng laèn, Regweda melestarikan morfologi bân sintaksis sè adorong rèkontruksi moyang ḍâri bhâsa kasebbhut, bhâsa Proto-Inḍo-Èropa. Bhâsa Sanskerta ta' anḍi' sistem tolèsân sè spèsifik: ra-kèra peralèan milènium pertama Masèhi, bhâsa arèya è tolès ḍâlem aksara berumpun Brahmi bân satèya aghunaaghi aksara Ḍèwanagari.

Status, fongsè bân panempatdhân bhâsa Sanskerta sebagai wârisân sajjhârâ bân bhudhâjâ Inḍia è ako ḍâlem bhâsa resmi è "Ketetapan Kedelapan" ḍâri Konstitusi Inḍia. Namong, è lowar kebangkitânna, taḍâ' masyarakat sè ngako bhâsa arèya kaangghuy bhâsa embu' ḍâri Inḍia. È sènsus ḍi-buḍi è Inḍia, ra-kèra ribuan masyarakat naghârâ Inḍia ngako bhâsa Sanskerta sebagai bhâsa embu' na bân angka arowa è angghâp nandhâè arepbhân penyelarasan kalabân prestise berbahasa. Bhâsa Sanskerta è ajhâri è gurukula sajjhek jhâman kona; bân è SMP. Sakolaan modern bhâsa palèng towa iyâ arèya Sampurnanand Sanskrit Vishwavidyalaya, pa jhâghâ è taon 1791 è masa pamarèntahan Perusahaan Hinḍia Tèmor Britania. Bhâsa Sanskerta dhâddhi bhâsa liturgi bâgi ummat Hinḍu bân Bhuḍḍhâ, è ghuna'aghi kaangghuy maca nyanyèan bân mantra.Seth, Sanjay (2007). Subject Lessons: The Western Education of Colonial India. Duke University Press. hlm. 171–. ISBN 978-0-8223-4105-5.. Èaksès tangghâl 2025-04-02.

Ètimologi bân panyamaan

Ḍâlem bhâsa Sanskerta ajèktiva verbal sáṃskṛta- iyâ arèya oca' majemu' sè kasoson ḍâri sam (Abhudhâjâ, bhâghus, samporna) bân krta - (kasoson). Maksod ḍâri sè kasebbhut, iyâ arèya bhâsa sè "kasoson kalabân bhâghus, mornè, samporna, soccè bân abhudhâjâ". Mètorot Biderman, kasampornaan sè è maksod ḍâri ètimologi kasebbhut cenderung anḍi' kualitas tonal bânnè sematik. Tradisi lèsan è angghâp bâḍâ arghâna è Inḍia Kona bân rèsi na nyoson alfabèt, struktur oca', bân tata bhâsa dhâddhi"Sebuah kumpulan suara, semacam cetakan musikal yang bernilai luhur", sè è sebbhut Biderman, kaangghuy bhâsa sè è sebbhut Sanskerta.Shlomo Biderman 2008, hlm. 90. Ḍâri ahèr periode Weda, sè è sebbhut Annette Wilke bân Oliver Moebus, landhâsan resonansi bân musikal abangon"literatur linguistik, filosofis bân religius kalabân jumla sè sanget rajâ" è Inḍia. Sowara arowa è visualisasiaghi "ngalèpotè sakabbhina cèptaan", representasi laèn ḍâri dhunnya; "magna misterius" ḍâri pamèkkèran Hinḍu. Pancarèyan kasampornaan ḍâlem pamèkkèran bân tojjhuwân kabhibhâsân bâḍâ è antara dimensi sowara sakral, bula mèra rowa arangkay sakabbhina ide bân inspirasi dhâddhi apa sè è yâkènè masyarakat Inḍia kona kaangghuy bhâsa sè samporna, saèngghâ dhâddhi "èpistema fonosèntris" bhâsa Sanskerta.Annette Wilke & Oliver Moebus 2011, hlm. 62–66 with footnotes. Èaksès tangghâl 2025-04-02.

Bhâsa rèya è angghâp moso ḍâri bhâsa Rakyat (prākṛta-). Oca' prakrta sacara literatur artèna "aslè, alamè, normal, bân ta' taḍâ' seni na", mètorot Franklin Southworth.Southworth, Franklin (2004), Linguistic Archaeology of South Asia, Routledge, hlm. 45, ISBN 978-1-134-31777-6. Èaksès tangghâl 2025-04-02. Akaè'na antara bhâsa Prakerta bân Sanskerta è temmo ḍâlem naskah Inḍia berangka milenium pertama Masèhi. Patañjali ngakoè bhâsa Prakerta sebagai bhâsa pertama, sè sacara naluriah è adopsi bi' na'-kana' sè sampè' anḍi' masalah interpretasi bân kasalapahaman. Pamornèyan struktur bhâsa Sanskerta è kosot ka ta' sampornaân. Sè ahlè Tata bhâsa (Tatabahasawan) Sanskerta awwâl Daṇḍin anyataaghi, kaangghuy conto, bânnya' oca' bhâsa Prakerta asalla ḍâri Sanskerta, tapè makalowar "kaèlangan sowara" bân ghunaânna è pasala artè sè aropaaghi hasèl ḍâri "Pengabaian tata bahasa". Daṇḍin ngako bâḍâ oca' bân struktur sè bisa mabhingong ḍâri bhâsa Prakerta sè noro' ḍâri bhâsa Sanskerta. Pandangan rèya cora' abâssâ akanta ka cara tolèsân Bharata Muni sè ngarang naskah Natyasastra. Namisādhu, sala sèttong cendekiawan Jaina, ngako bâḍâ sè bhidhâ kasebbhut, tapè ta' satuju lamon bhâsa Prakerta iyâ arèya hasèl ḍâri ghunaan sè è pasala artè ḍâri Sanskerta. Namisādhu anyataaghi bahwa bhâsa Prakerta asèpat pūrvam(alamiah) bâgi na'-kana', bân Sanskerta iyâ arèya panyampornaân bhâsa Prakerta lèbât "pamornèyan Tata bhâsa".Jared Klein; Brian Joseph; Matthias Fritz (2017)." Handbook of Comparative and Historical Indo-European Linguistics: An International Handbook." Walter De Gruyter. hlm. 318–320. ISBN 978-3-11-026128-8.. Èaksès tangghâl 2025-04-02.
Sombher